
Matematikai formulák leírásának egyszerűsítése DocBook környezetben

A dolgozat témaköre az informatika területén belül egy matematikai formulákat leíró nyelv létrehozatala az XML alapú DocBook XML nyelvhez.
DocBook egy szemantikai jelölőnyelv, mely lehetővé, hogy a dokumentum tartalmát formátum semleges formában tárolhassuk, amely kijelöli a logikai szerkezetet és a tartalmat. A DocBook szabvány lehetővé teszi matematikai formulák beágyazását is a MathML szabvány alkalmazásával.
DocBoopk alternatívái között szerepel a LaTeΧ, amely egy TeX-en alapuló szövegformázó rendszer. Nagy előnye, hogy a LaTeX-ben szereplő függvény könyvtárak, csomagok funkciók széles skáláját biztosítják. Amennyiben HTML formátumra konvertáljuk a dokumentumunkat, a képletek képekké konvertálódnak, ezzel romlik a minőség, nehézkes a frissítés, módosítás.
Az új Microsoft Word szerkesztők már matematikai képleteket meglepően jól tudnak kezelni, de számos hiányossággal is küzd, minthogy a képletek megjelenítésébe nem szólhatunk bele, kötött a szerkesztő, a konvertálás során a képletek minősége romlik és az interneten nem terjeszthető jól.
A Mathematical Markup Language (MathML, matematikai leíró nyelv) egy XML alapú, matematikai lejegyzést leíró nyelv. Célja a matematikai formalizmust szabványos módon beágyazni a világhálón található dokumentumokba. A MathML-t megjelenítése már böngészők által is elérhetővé váltak (pl.: Firefox 7).A MathML hiányossága, hogy bár logikusan építi fel a nyelvezetét, mégis elkészítése nehézkes, bonyolult az átláthatósága, hosszú kód keletkezik és elkészítése ezen tulajdonságok miatt időigényes.
Célunk az, hogy egy a MathML bonyolultsági korlátait, megszüntető alternatív megoldást hozzunk létre a matematikai formulák kezelésére a DockBook nyelvhez. A javasolt megoldás hosszú, nehezen átlátható formalizmust egyszerűsíti, a kódolás idejét lerövidíti, szem előtt tartva a személyre szabhatóságot és kényelmi funkciókat.
Munkánk során létrehoztunk egy leíró nyelvet (prefixes formula) a matematikai formulák leírásához és megalkottuk az ehhez szükséges szabályrendszert. A nyelv jelölésrendszere függvény-szerű, beszélő neveket használ, melyek tetszőlegesen testre szabhatóak. Egy helyesen formált formula jól mutatja a precedencia szinteket, és egyszerűen konvertálható egy fa szerkezetté, mely alapján a fordító egyszerűen elő tudja állítani a megfelelő MathML kódot. A fordító szótára tetszőlegesen szerkeszthető, bővíthető a felhasználó által a megfelelő szabályok betartásával.



